ଉନବିଂଶ ଶତାବ୍ଦୀର ମଧ୍ୟଭାଗ ମାନବଜାତିର ଜୀବନରେ ଏକ ନୂତନ ସଜାଗତାର ସମୟ ଥିଲା । ଗୋଟିଏ ପରେ ଗୋଟିଏ ସମଗ୍ର ୟୁରୋପ୍, ଲାଟିନ୍ ଆମେରିକା, ଚାଇନା, ଭାରତ ଓ ଉତ୍ତର ଆମେରିକା ଭଳି ଦେଶରେ ଲୋକମାନେ ଅତ୍ୟାଚାରପୂର୍ଣ୍ଣ ରାଜନୈତିକ ତଥା ସାମାଜିକ ବ୍ୟବସ୍ଥାକୁ ମୁଳୋତ୍ପାଟନ କରିବା ଲାଗି ଜାଗ୍ରତ ହେଲେ । ଏପରି ପ୍ରତୀତ ହେଉଥିଲା, ଯେପରି ମାନବ ସଚେତନତା ନିଷ୍କ୍ରିୟତା ଓ ସମର୍ପଣର ଏକ ଦୀର୍ଘ ରାତ୍ରରୁ ଉଦୟ ହେଉଥିଲା ।
ଏପରି ଏକ ସମୟରେ, ବିଶ୍ୱର ଅଧିକାଂଶ ଲୋକ ଅଜ୍ଞାତ ଥିବା ସମୟରେ, ଈଶ୍ୱରଙ୍କ ଠାରୁ ଏକ ନୂତନ ବାର୍ତ୍ତାର ସୂର୍ଯ୍ୟ ଇରାନ୍ ଦେଶରେ ବାହ'ଓଲ୍ଲହଙ୍କ ବେଶରେ ଆର୍ବିଭାବ ହେଲେ ଯେ କି ମାନବଜାତିର ଏହି ଯୁଗ ନିମନ୍ତେ ଈଶ୍ୱରଙ୍କ ବାର୍ତ୍ତାବହ ଅଟନ୍ତି । ବାହ'ଓଲ୍ଲହ ଶିକ୍ଷା ଦେଲେ ଈଶ୍ୱର ଏକ ଅଟନ୍ତି, ସମସ୍ତ ଧର୍ମଗୁଡିକ ସେହି ଏକମେବ ଈଶ୍ୱରଙ୍କ ଠାରୁ ଆସିଅଛି ଓ ସମସ୍ତ ଧର୍ମ ଗୁଡିକର ସାର ଏକ ସତ୍ୟ ଅଟେ ଏବଂ ବର୍ତ୍ତମାନ ମାନବଜାତି ନିମନ୍ତେ ଏକତାର ସମୟ ଉପନୀତ ହୋଇଅଛି ।
ବାହ'ଓଲ୍ଲହଙ୍କ ଜୀବନ ସେହି ସର୍ବମହାନ୍ ଗୁଣାବଳୀ ଗୁଡିକ ଦ୍ୱାରା ଭୂଷିତ ଥିଲା ଯାହା ଅନ୍ୟ ମହାନ୍ ଧର୍ମର ପ୍ରତିଷ୍ଠାତା ମାନଙ୍କ ଭୌତିକ ଜୀବନକୁ ବିଶିଷ୍ଠତା ପ୍ରଦାନ କରିଥିଲା । ୧୮୧୭ ମସିହାରେ ଇରାନ୍ ଦେଶର ଏକ ଶ୍ରେଷ୍ଠ ବିତ୍ତଶାଳୀ ପରିବାରରେ ଜନ୍ମଗ୍ରହଣ କରି, ନିଜର ବାଲ୍ୟାବସ୍ଥାରୁ ହିଁ ସେ ଅସାଧାରଣ ବିଜ୍ଞତାର ପ୍ରଦର୍ଶନ କରିଥିଲେ ଏବଂ ଦୟାଳୁତା, ଉଦାରତା ଓ ନ୍ୟାୟ ଭଳି ତାଙ୍କର ଗୁଣ ଗୁଡିକ ଅଦ୍ୱିତୀୟ ଥିଲା । ପିତାଙ୍କ ଦେହାନ୍ତ ପରେ, ରାଜ ଦରବାରରେ ତାଙ୍କୁ ଏକ ସର୍ବୋଚ୍ଚ ପଦବୀ ପ୍ରଦାନ କରାଯାଇଥିଲା, ଯାହାକୁ ସେ ନମ୍ରତାର ସହିତ ଅସ୍ୱୀକାର କରିଥିଲେ ଏବଂ ପ୍ରତିବଦଳରେ ସେ ପୀଡିତ, ରୁଗ୍ଣ ଓ ଦରିଦ୍ରମାନଙ୍କ ସେବା ନିମନ୍ତେ ନିଜର ସମୟ ଉତ୍ସର୍ଗ କରିବା ପସନ୍ଦ କରିଲେ ।
ଯେତେବେଳେ ଏକ ନୂତନ ଧର୍ମର ପ୍ରବର୍ତ୍ତକ ଭାବରେ, ବାହ'ଓଲ୍ଲହ ଉନବିଂଶ ଶତାବ୍ଦୀର ମଧ୍ୟବର୍ତ୍ତୀ ସମୟରେ ନିଜ ଉଦ୍ଦେଶ୍ୟର ଉଦଘୋଷଣା କରିଲେ, ଆଧୁନିକତାର ପରିକଳ୍ପନାକୁ ଅନାବୃତ୍ତ କରିଥିବା ତାଙ୍କର ଶିକ୍ଷାବଳୀ କ୍ରାନ୍ତିକାରୀ ଥିଲା । ମାନବଜାତିର ଏକତା ଉପନୀତ ହେବା ଅନୁଭୁତ ହେବା- ତାଙ୍କର ଏହି କେନ୍ଦ୍ରୀୟ ସିଦ୍ଧାନ୍ତ ଅନେକ ଗୁଡିଏ ସାମାଜିକ ଶିକ୍ଷାବଳୀ ଯଥା ନାରୀ ପୁରୁଷର ସମାନତା, ଧର୍ମ ଓ ବିଜ୍ଞାନ ମଧ୍ୟରେ ସମନ୍ୱୟ, ସତ୍ୟର ସ୍ୱାଧୀନ ଅନୁସନ୍ଧାନର ଆବଶ୍ୟକତା, ପୁରୋହିତ ପ୍ରଥାର ଉଚ୍ଛେଦ, ସମସ୍ତ ପ୍ରକାରର ଅନ୍ଧବିଶ୍ୱାସର ତ୍ୟାଗ, ଏବଂ ସାର୍ବଭୌମିକ ଶିକ୍ଷାଗୁଡିକ ଦ୍ୱାରା ପରିପୂର୍ଣ୍ଣ ହୋଇଥିଲା ।
ତାଙ୍କର ଶିକ୍ଷାଗୁଡିକ ମଧ୍ୟଯୁଗୀୟ ଚିନ୍ତାଧାରା ମଧ୍ୟରେ ତଲ୍ଲୀନ ଥିବା ତତ୍କାଳୀନ ଗୀର୍ଜାଘର ତଥା ରାଜନୈତିକ ରୁଚିବାଦର ମୁଷଳ ବିରୋଧକୁ ଉତ୍ତେଜିତ କରିଦେଲା । ତାଙ୍କର ପ୍ରଭାବକୁ ନିର୍ବାପିତ କରିବା ନିମନ୍ତେ ଇରାନର ସିୟା ଧର୍ମଗୋଷ୍ଠୀଙ୍କ ସହିତ ସେହି ଯୁଗର ଦୁଇଟି ଶକ୍ତିଶାଳୀ ରାଜ୍ୟ ଇରାନ୍ ଓ ଓଟୋମାନ୍ର ଶାସକ ନିଜର ସମସ୍ତ କ୍ଷମତାର ଉପଯୋଗ କରିଲେ । ବାହ'ଓଲ୍ଲହ ନିଜର ସମସ୍ତ ଧନ-ସମ୍ପତ୍ତିରୁ ବଞ୍ଚିତ ହେଲେ, ତାଙ୍କୁ ନିର୍ଯ୍ୟାତିତ କରାଗଲା, ମାଡ ଦିଆଗଲା, ଶୃଙ୍ଖଳବଦ୍ଧ ହେଲେ ଏବଂ ୧୮୯୨ ମସିହାରେ ଓଟୋମାନ୍ ସାମ୍ରାଜ୍ୟର ଏକର୍ ପେନଲ୍ କଲୋନିରେ (ଆଜିର ଯୁଗରେ ଇସ୍ରାଏଲ୍ର ଆକ୍କା) ସ୍ୱର୍ଗାରୋହଣ ପର୍ଯ୍ୟନ୍ତ ଗୋଟିଏ ଦେଶରୁ ଅନ୍ୟ ଦେଶକୁ ଚାରିଥର ନିର୍ବାସିତ ହେଲେ ।
ନିଜର ଭୟାବହ ଯନ୍ତ୍ରଣା ସତ୍ତ୍ୱେ, ମାନବଜାତିର ମାର୍ଗଦର୍ଶନ ନିମନ୍ତେ ବାହ'ଓଲ୍ଲହ ଶହ ଶହ ପବିତ୍ର ପୁସ୍ତକ ପ୍ରକଟିତ କରି ନିଜ ଉଦ୍ଦେଶ୍ୟକୁ ଜାରି ରଖିଲେ । ତାଙ୍କର ଏହି ଶ୍ରେଷ୍ଠତାରେ ଅଟଳ ବିଶ୍ୱାସ ଥିଲା ଯେ ମାନବଜାତି ଉଚ୍ଚକୁ ଉଥିତ ହୋଇପାରିବ ଏବଂ କୌଣସି ଯନ୍ତ୍ରଣା ତଥା ତ୍ୟାଗ ବାହ'ଓଲ୍ଲହଙ୍କୁ ସେହି ରୁପାନ୍ତରୀକରଣର ବୀଜ ଗୁଡିକୁ ବୁଣିବାରେ ଅଟକାଇ ପାରିବ ନାହିଁ ଯାହା ମାନବଜାତିକୁ ଏହାର ପ୍ରକୃତ ଲକ୍ଷ୍ୟ ହାସଲ କରିବାରେ ସକ୍ଷମ କରାଇବ । ତାଙ୍କ ଜୀବନ କାଳରେ ନିଜ ଶତ୍ରୁମାନଙ୍କ ବିରୋଧ ସତ୍ତ୍ୱେ ତାଙ୍କର ପ୍ରଭାବ ବୃଦ୍ଧି ପାଇଲା । ଯେଉଁସ୍ଥାନକୁ ତାଙ୍କୁ ନିର୍ବାସିତ କରାଗଲା, ତାଙ୍କର ଶିକ୍ଷାବଳୀ ଓ ପ୍ରେମ, ଶକ୍ତି ଓ ବ୍ୟକ୍ତିତ୍ତ୍ୱର ମହାନତା ହଜାର ହଜାର ସଂଖ୍ୟାରେ ଲୋକମାନଙ୍କୁ ଆକର୍ଷିତ କରିଲା । ଆଜି ତାଙ୍କର ଧର୍ମ ଷାଠିଏ ଲକ୍ଷରୁ ଅଧିକ ବିଶ୍ୱାସୀ ମାନଙ୍କ ସହିତ ବିଶ୍ୱର କୋଣ ଅନୁକୋଣରେ ବିସ୍ତାର ଲାଭ କରିଅଛି ଏବଂ ଆହୁରି ଲକ୍ଷ ଲକ୍ଷ ଲୋକ ବିଶ୍ୱର ଏକତା ନିର୍ମାଣ ଲାଗି ବାହ'ଓଲ୍ଲହଙ୍କ ଜୀବନୀ ଓ ବାଣୀ ଗୁଡିକରୁ ପ୍ରେରଣା ପ୍ରାପ୍ତ କରୁଅଛନ୍ତି ।
